See artikkel See artikkel räägib Colombia linnast.  Hispaania küla kohta vaata artiklit Medellín (Hispaania).  

---

**Medellín** (hispaania keeles *Municipio de Medellín*) on Bogotá järel Colombia suuruselt teine linn ja Antioquia departemangu pealinn. See asub Lõuna-Ameerikas Andide keskosas Aburrá orus. 2018. aasta rahvaloenduse andmetel oli Medellíns elanikke hinnanguliselt 2 508 452. Ümbritseva piirkonnaga, kuhu kuulub veel üheksa linna, on Medellíni linnastu üle 3,7 miljoni inimesega elanikkonna ja majanduse poolest suuruselt teine linnastu Colombias.

Medellíni linnastu annab 67% Antioquia departemangu SKPst ja 11% Colombia majandusest. Piirkond on oluline ülikoolide, akadeemiate, kaubanduse, tööstuse, teaduse, tervishoiuteenuste, lillekasvatuse ja festivalide poolest.

Ajalugu
-------

Aastal 1616 püstitas hispaanlane Francisco de Herrera Campuzano väikese põlisrahvaste küla (*poblado*), nimega San Lorenzo de Aburrá, mis asub tänases El Poblado linnaosas. 2. novembril 1675 asutas Hispaania kuninganna Austria Mariana Aná piirkonnas "Medellíni Candelaria Jumalaema linna" (*Villa de Nuestra Señora de la Candelaria de Medellín*), mis vastab tänapäeval kesklinnale ja kirjeldas seda piirkonda esmakordselt kui "Medellín". 1826. aastal nimetas uue Suur-Colombia vabariigi rahvuskongress linna Antioquia departemangu pealinnaks. Pärast Colombia iseseisvumist Hispaaniast sai Medellínist 1888. aastani Antioquia föderaalriigi pealinn, vastavalt 1886. aasta Colombia põhiseadusele. 19. sajandi jooksul oli Medellín oluline kaubanduslinn, mis eksportis esmalt kulda ning seejärel kohvi.

Medellín oli kunagi tuntud kui maailma kõige ohtlikum linn, mis oli tingitud 1980. aastate lõpus narkokartellide alustatud linnasõjast. Pablo Escobari rahastatud Medellíni kartelli koduna langes linn Escobari juhitud organisatsiooni ja konkureerivate organisatsioonide, näiteks "El Cartel del Valle" vahelise sõja põhjustatud terrori ohvriks. Pärast Escobari surma on kuritegevuse tase linnas märkimisväärselt vähenenud.

Tuntumaid elanikke
------------------

* Fernando Botero
* Pablo Escobar
* Juanes

Galerii
-------

* Candelaria Jumalaema basiilikaCandelaria Jumalaema basiilika
* San Ignacio väljakSan Ignacio väljak
* Medellíni kesklinnMedellíni kesklinn
* Jõulutuled Nutibara mäelJõulutuled Nutibara mäel
* Medellini botaanikaaedMedellini botaanikaaed
* Antioquia ÜlikoolAntioquia Ülikool
* Vana raudteejaamVana raudteejaam
* KöisraudteeKöisraudtee
* Rahvusvaheline ärikeskus CICRahvusvaheline ärikeskus CIC
* Metropolitani teaterMetropolitani teater
* EAFITi ülikoolEAFITi ülikool

Viited
------

1. ↑  "Report on Medellín's Economy by 2005". Proexport Colombia. Vaadatud 08.05.2008. participation of the cities GDP by countries provided by the International Cooperation Agency of Medellín[*alaline kõdulink*]
2. ↑  Borrell, John (21. märts 1988). "Colombia the Most Dangerous City". *Time*. Lk 1–4. Originaali arhiivikoopia seisuga 1. aprill 2016. Vaadatud 2. veebruaril 2016.
3. ↑  Ballesteros, Luis Flores (26. mai 2010). "La guerra contra las drogas y el verdadero aprendizaje del Milagro de Medellín". *54 Pesos*. Originaali arhiivikoopia seisuga 18. juuli 2011. Vaadatud 28. veebruaril 2011.
4. ↑  "Fuego cruzado en Medellín". *BBCMundo*. 17. oktoober 2002. Originaali arhiivikoopia seisuga 27. november 2009. Vaadatud 3. mail 2009.